PRO ชงผถห.ลดพาร์ล้างขาดทุนสะสม ตั้งเป้ากลับมาเทรดปี 63 หลังผลงานโตต่อเนื่อง
PRO ชงผถห.ลดพาร์ล้างขาดทุนสะสม ตั้งเป้ากลับมาเทรดปี 63 หลังผลงานโตต่อเนื่อง
PRO ชงผถห.ลดพาร์ล้างขาดทุนสะสม ตั้งเป้ากลับมาเทรดปี 63 หลังผลงานโตต่อเนื่อง
21 ต.ค. 2562

ดร.วิไลลักษณ์ สกุลภักดี ประธานเจ้าหน้าที่บริหาร บริษัท โปรเฟสชันแนล เวสต์ เทคโนโลยี (1999) จำกัด (มหาชน) หรือ PRO เปิดเผยว่า บริษัทฯมั่นใจว่า ในการประชุมวิสามัญผู้ถือหุ้น ครั้งที่ 1/ 2562 ในวันที่ 24 ตุลาคม 2562 นี้ ผู้ถือหุ้นจะอนุมัติแผนการลดพาร์ เพื่อล้างขาดทุนสะสม ตามมติที่คณะกรรมการบริษัท ให้ลดทุนจดทะเบียนจาก 1,470,000,000 บาท เป็น 1,417,564,545.60 บาท และให้รวมพาร์ จากเดิม 0.70 บาทเป็น 4.20 บาท
ทำให้จำนวนหุ้นลดลงจากเดิม 2,025,092,208 หุ้น เป็น 337,515,368 หุ้น ด้วยการรวม 6 หุ้นเดิมเป็น 1 หุ้นใหม่ และอนุมัติให้ลดทุนจดทะเบียนจากเดิม 1,470,000,000 บาท เป็นทุนจดทะเบียน 337,515,368 บาท โดยการลดมูลค่าพาร์จาก 4.20 บาท เป็น 1 บาท เพื่อล้าง ส่วนต่ำมูลค่าหุ้นและล้างผลขาดทุนสะสม ซึ่งนอกจากจะทำให้บริษัทฯมีโอกาสที่จะจ่าย เงินปันผล ให้ผู้ถือหุ้นได้แล้ว
พร้อมคาดว่าจะส่งผลให้บริษัทฯ ดำเนินการยื่นขออนุญาตนำหุ้น PRO กลับเข้ามาซื้อขาย ในตลาดหลักทรัพย์แห่งประเทศไทยได้ในปีหน้า เนื่องจากบริษัทฯมีผลประกอบการที่เติบโตได้ดี มีกำไรเพิ่มขึ้นอย่างต่อเนื่อง  แม้นสภาวะเศรษฐกิจโดยรวมของไทย จะเติบโตไม่มากนักก็ตาม
“ในนามของคณะกรรมการบริษัทฯ ดิฉันอยากขอเชิญให้ผู้ถือหุ้นทุกรายเข้าร่วมประชุมวิสามัญ ผู้ถือหุ้นในครั้งนี้ และอนุมัติแผนการลดพาร์เพื่อล้างผลขาดทุนสะสม เนื่องจากจะสร้างประโยชน์ให้ ผู้ถือหุ้นทุกรายอย่างเท่าเทียมกันและ จะช่วยให้บริษัทฯสามารถจ่ายเงินปันผล ให้ผู้ถือหุ้น ได้เป็นครั้งแรกในรอบหลายปี
โดยใน 3 ปีที่ผ่านมาหลังจากคณะกรรมการและผู้บริหารชุดนี้ ได้เข้ามาบริหารงาน PRO มีผลประกอบการเติบโตดีขึ้นอย่างต่อเนื่อง โดยบริษัทฯ มีรายได้รวม 266 ล้านบาทในปี 2560 และ 277 ล้านบาทในปี 2561 ในขณะที่กำไรสุทธิเติบโตสูง 65% เช่นกัน จากกำไรสุทธิ 20  ล้านบาทในปี 2560 เป็น 33 ล้านบาทในปี 2561
ส่วนในช่วง 6 เดือนแรก ปี 2562 บริษัทฯยังเติบโตต่อเนื่อง มีรายได้รวม 148.82 ล้านบาท เพิ่มขึ้น 24% จากรายได้รวม 119.60 ล้านบาท ในช่วง 6 เดือนแรก ปี 2561 และมีกำไรสุทธิในในช่วง 6 เดือนแรก ปีนี้จำนวน 20.33 ล้านบาท เพิ่มขึ้นร่วม 100% จากกำไรสุทธิ 10.44 ล้านบาท ซึ่งด้วยผลประกอบการ ที่มีรายได้และผลกำไรสุทธิเติบโตต่อเนื่องนี้ บริษัทฯมีแผนที่จะยื่นขออนุญาต นำหุ้นกลับเข้ามา ซื้อขายในตลาดหลักทรัพย์อย่างถาวรในปีหน้า หากผู้ถือหุ้นอนุมัติแผนการลดผลขาดทุนสะสม ในการประชุมวิสามัญผู้ถือหุ้นในวันที่ 24 ตุลาคมนี้
อนึ่ง PRO เป็น 1 ในผู้นำการกำจัด กากอุตสาหกรรมทั้งที่ไม่เป็นอันตรายและเป็นอันตรายของประเทศ ที่มีพื้นที่ให้บริการ ขนาดใหญ่ที่สุด  โดยธุรกิจหลัก คือ การกำจัดกากอุตสาหกรรม ที่ไม่เป็นอันตรายและเป็น อันตราย โดยใช้ระบบฝังอย่างปลอดภัยและถูกหลักสุขาภิบาล (Sanitary &amp; Secure Landfill)
โดยมี ศูนย์บำบัดกากอุตสาหกรรม จังหวัดสระแก้ว พื้นที่  918 ไร่ โดยมีกำลังการผลิตการกำจัด กากอุตสาหกรรมแบบที่เป็นอันตราย 82,500 ตันต่อปี และมีกำลังการผลิตการกำจัด กากอุตสาหกรรมแบบที่ไม่เป็นอันตราย 330,000 ตันต่อปี โดยบริษัทได้รับใบอนุญาตประกอบ กิจการโรงงาน ประเภทที่ 101, 105, 106 ที่ได้รับจากกรมโรงงานกระทรวง อุตสาหกรรม และความเห็น ชอบในรายงานผลกระทบต่อสิ่งแวดล้อมจากสำนักงานนโยบายสิ่งแวดล้อม  โดยมีบริษัทย่อย ที่ดำเนินงานได้แก่ บริษัท เจ ที เอส อลูมิเนียม แอนด์ เมทเทิล จำกัด และบริษัท เบกีมานน์ เมอร์คิวรี เทค จำกัด